

**REPUBLIKA HRVATSKA**

**ISTARSKA ŽUPANIJA**

**OPĆINA KRŠAN**

**OPĆINSKO VIJEĆE**

52232 Kršan, Blaškovići 12

OIB: 84077929159

Tel: +385 (0)52 378 222, fax: +385 (0)52 378 223

E-mail: opcina-krsan@pu.t-com.hr, [www.krsan.hr](http://www.krsan.hr)

KLASA: 944-01/24-01/19

URBROJ: 2163-22-24-10

Kršan, 25. studeni 2024.

 Temeljem članka 391. st.1. Zakona o vlasništvu i drugim stvarnim pravima (»Narodne novine«, br. 91/96., 68/98., 137/99., 22/00., 73/00., 114/01., 79/06., 141/06., 146/08., 38/09. i 153/09, 90/10, 143/12, 152/14, 81/15, 94/17.), na temelju čl. 48.st.3. Zakona o lokalnoj i područnoj (regionalnoj) samoupravi («Narodne novine» br. 33/01, 60/01-vjerodostojno tumačenje, 106/03, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/15, 123/17, 98/19, 144/20), članka 3, 4. i 7. Odluke o gospodarenju nekretninama u vlasništvu Općine Kršan ("Službeno glasilo Općine Kršan" br. 7/09, 8/14, 14/16, 10/17, 9/22, 15/23.) i Odluke Općinskog vijeća Općine Kršan od 20. studeni 2024., Općinsko vijeće Općine Kršan objavljuje

**N A T J E Č A J**

 **za prodaju nekretnina**

**I.**

Predmet natječaja je prodaja nekretnina, kako slijedi:

**OPIS NEKRETNINA:**

**Red. broj 1.**

**Prodaja kat.čest.br. 2112/159 zk.ul. 1404 u k.o. Plomin, u vlasništvu Općine Kršan u cjelini, naselje Vozilići.**

Prema PPU Općine Kršan parcela se nalazi unutar granica građevinskog područja naselja Vozilići, namjene: „izgrađeni dio građevinskog područja naselja, parcela se nalazi u rubnom dijelu naselja i nema direktnog pristupa, u naravi je obrasla u travu i nisko raslinje, nepravilnog trapezastog oblika, nepovoljnog u odnosu na nemogućnost samostalne gradnje bez spajanja sa susjednim česticama, kat. čestica čini dio zemljišta nužnog za redovitu uporabu stambene građevine prema Rješenja o utvrđivanju građevne čestice Istarske županije, Upravni odjel za prostorno uređenje i gradnju, Odsjeka za prostorno uređenje i gradnju KLASA:UP/I-350-05/20-05/89 URBROJ:2163/1-18-03/6-18-4 od 14.9.2018. i KLASA:UP/I-350-05/18-05/166 URBROJ:2163-1-18-03/2-20-5 od 26.5.2020 čime se ostvaruje pravo prvokupa, ukupna površine parcele 218,00 m2 prema posjedovnom listu. Utvrđena početna cijena parcele iznosi 8.500,00 €, jednokratna uplata.

**Red. broj 2.**

**Prodaja kat.čest.br. 289/4 zk.ul. 1866 u k.o. Kršan, u suvlasništvu Općine Kršan u 36/72 dijela,** **naselje Veljaki.**

Prema PPU Općine Kršan parcela se nalazi unutar granica građevinskog područja naselja Veljaki, namjene: uređeni neizgrađeni dio građevinskog područja naselja, parcela se nalazi u rubnom dijelu naselja a pristup je omogućen sa sjeveroistočne strane direktno sa glavne državne asfaltirane prometnice Kršan-Pazin, u naravi je livada, nepravilnog pravokutnog oblika, nepovoljnog u odnosu na nemogućnost samostalne gradnje bez spajanja sa susjednim česticama, ukupna površine parcele 500,00 m2 prema posjedovnom listu. Utvrđena početna cijena suvlasničkog dijela parcele iznosi 4.600,00 €, jednokratna uplata.

**Red. broj 3.**

**Prodaja kat.čest.br. 495 zk.ul. 42 u k.o. Kožljak u suvlasništvo Općine Kršan u 2/4 dijela, naselje Kožljak,**

Prema PPU Općine Kršan parcela se nalazi unutar granica građevinskog područja naselja Kožljak, namjene: uređeni neizgrađeni dio građevinskog područja naselja, parcela se nalazi u rubnom dijelu naselja i nema direktnog pristupa, u naravi je livada, nepravilnog trapezastog oblika, ukupna površina parcele 1.672,00 m2 prema posjedovnom listu. Utvrđena početna cijena suvlasničkog dijela parcele iznosi 30.800,00 €, jednokratna uplata.

**Red. broj 4.**

**Prodaja kat.čest.br. 496/2 zk.ul. 42 u k.o. Kožljak u suvlasništvo Općine Kršan u 2/4 dijela, naselje Kožljak,**

Prema PPU Općine Kršan parcela se nalazi unutar granica građevinskog područja naselja Kožljak, namjene: uređeni neizgrađeni dio građevinskog područja naselja, parcela se nalazi u rubnom dijelu naselja i nema direktnog pristupa, u naravi je je obrasla travom i niskim raslinjem, nepravilnog trapezastog oblika, ukupna površina parcele 360,00 m2 prema posjedovnom listu. Utvrđena početna cijena suvlasničkog dijela parcele iznosi 6.300,00 €, jednokratna uplata**.**

**Red. broj 5.**

**Prodaja kat.čest.br. 2929/9 zk.ul. 1404 u k.o. Plomin u vlasništvu Općine Kršan u cjelini, naselje Plomin Luka**

Prema PPU Općine Kršan parcela se nalazi unutar granica građevinskog područja naselja Plomin Luka, namjene: „izgrađeni dio građevinskog područja naselja, parcela se nalazi unutar zaštićenog obalnog područja na kopnu (1000 m od mora), na rubnom dijelu naselja Plomin Luka, u naravi je uređeno dvorište obiteljske kuće, pravilnog trapezastog oblika, kat. čestica čini dio zemljišta nužnog za redovitu uporabu stambene građevine prema Rješenja o utvrđivanju građevne čestice Istarske županije, Upravni odjel za prostorno uređenje i gradnju, Odsjeka za prostorno uređenje i gradnju Labin KLASA:UP/I-350-05/23-05/60 URBROJ:2163-18-03/7-23-3 od 8.5.2023. čime se ostvaruje pravo prvokupa, ukupna površine parcele 127,00 m2 prema posjedovnom listu. Utvrđena početna cijena parcele iznosi 7.820,00 €, jednokratna uplata.

 **II.**

Sve nekretnine koje su predmet prodaje, prodaju se u viđenom stanju, a mogu se razgledati u dogovoru sa stručnim službama Općine Kršan, uz prethodnu najavu na tel. 378-222.

Procjenu tržišne vrijednosti nekretnina utvrđena je po društvu ARGEMMA d.o.o. Rabac, dipl.ing. graditeljstva - Bruno Škopac, stalni sudski vještak graditeljske struke i procjena nekretnina. Procjembene elaborate potvrdilo je Zajedničkog procjeniteljskom povjerenstvo za procjenu vrijednosti nekretnina Istarske županije.

**III.**

Propozicije natjecanja:

 Pravo podnošenja ponuda imaju fizičke osobe koje su državljani Republike Hrvatske i pravne osobe sa sjedištem u Republici Hrvatskoj, te strani državljani prema pozitivnim propisima i Odluci o gospodarenju nekretninama u vlasništvu Općine Kršan.

Natječaj se provodi sustavom zatvorenih pismenih ponuda, tj. pismene ponude se dostavljaju u zatvorenim kovertama na adresu: Općina Kršan, Blaškovići 12, 52232 Kršan, sa naznakom: **Ponuda za kupnju nekretnina, NE OTVARAJ!**

Svaki sudionik natječaja dužan je položiti jamčevinu visini 10% od ukupnog iznosa početne visine cijene utvrđene u toč.I. ovog natječaja, tj. iznos od:

- za nekretnine pod **red.br. 1.** …………………………….…........ 850,00 €,

- za nekretnine pod **red.br. 2.** …………………………….…........ 460,00 €,

- za nekretnine pod **red.br. 3.** …………………………….…........ 3.080,00 €,

- za nekretnine pod **red.br. 4.** …………………………….…........ 630,00 €,

- za nekretnine pod **red.br. 5.** …………………………….…........ 782,00 €,

Jamčevina se uplaćuje na žiro-račun Općine Kršan, proračun, broj: IBAN: **HR9124020061821700003**, model HR68, s pozivom na broj: 7706 - OIB. Kandidatima koji nisu uspjeli u natječaju jamčevina se vraća u roku 30 dana od dana izvršenog izbora, a kandidatu koji je u natječaju uspio jamčevina se uračunava u cijenu.

Sudionik u nadmetanju mora u ponudi navesti sljedeće podatke:

- ime i prezime, adresu stanovanja, OIB, odnosno tvrtku i sjedište firme,

- oznaku pojedinačne nekretnine za koju se natječe,

- iznos pojedinačne cijene koju nudi, s time da ponuđena cijena ne može biti niža od utvrđene početne cijene,

- suglasnost/privolu za obradu osobnih podataka,

- izjavu da nema duga prema Općini Kršan po bilo kojoj osnovi.

Ponuditelj ne može biti osoba koja ima dugovanja prema Općini Kršan, po bilo kojoj osnovi, te ponuda istog, ukoliko prethodno ne podmiri postojeći dug, neće biti prihvaćena. Postojanje eventualnog duga prema Općini Kršan službeno se utvrđuje putem evidencije Odsjeka za financije i računovodstvo Općine Kršan.

**U ponudi sudionik nadmetanja dostavlja uz obrazac zahtjeva sljedeću dokumentaciju:**

- za fizičke osobe: presliku domovnice ili osobne iskaznice, a strani državljani: presliku osobne iskaznice ili putovnice i presliku rješenja o OIB-u -za državljane EU,

- za obrt i pravne osobe: izvod iz obrtnog registra ili sudskog registra,

I fizičke i pravne osobe uz naprijed navedeno dostavljaju:

- dokaz o uplati jamčevine,

- dokaz o pravu prvokupa - preče kupnje, ukoliko postoji.

- vlastoručno potpisanu izjavu da nema duga prema Općini Kršan po bilo kojoj osnovi.

Pravo prvokupa - pravo kupnje priznaje se uz uvjet prihvata najpovoljnije cijene, a uz ispunjavanje i ostalih uvjeta iz natječaja, suvlasnicima nekretnine kada se prodaji izlaže poseban odnosno suvlasnički dio nekretnine, s time da prioritet ima suvlasnik s najvećim suvlasničkim dijelom, i tako redom, a ukoliko suvlasnici imaju iste suvlasničke dijelove prioritet ima onaj suvlasnik koji je ponudio veću cijenu za kupnju suvlasničkog dijela, te u ostalim slučajevima predviđenim općinskom odlukom (npr. Rješenje o izvedenom stanju, Rješenje o utvrđivanju građevne čestice odnosno zemljišta nužnog za redovitu uporabu stambene građevine).

**Pismene ponude dostavljaju se u roku 8 dana od dana objave obavijesti o natječaju u javnom glasilu,** odnosno od dana objave cjelokupnog teksta natječaja na WEB stranici i oglasnoj ploči Općine Kršan, na adresu: Općina Kršan, Blaškovići 12, 52232 Kršan, sa naznakom: „**Ponuda za kupnju nekretnina, NE OTVARAJ!**“, a dostavljaju se osobno u pisarnicu Općine Kršan ili poštom preporučeno. Ukoliko se prijava šalje preporučeno – ista mora biti zaprimljena u Općini Kršan do otvaranja ponuda.

**IV.**

 Najpovoljnijom ponudom smatrat će se ona koja uz ispunjenje svih uvjeta iz natječaja sadrži i najviši iznos ponuđene cijene. Ukoliko na natječaj pristigne samo jedna ponuda, utvrdit će se da se nekretnina prodaje tom kandidatu, odnosno da će se njemu prodati po cijeni koju je isti ponudio, a koja ne može biti niža od početne cijene.

Izabrani ponuditelj dužan je u roku 30 dana od prijema konačne odluke o prodaji nekretnine platiti ponuđenu odnosno kupoprodajnu cijenu nekretnina.

U istom roku dužan je platiti i troškove odnosno dio troškova vezanih za procjenu nekretnine, te objavu natječaja tj. obavijesti, i to:

- za nekretnine pod **red.br. 1.** iznos u visini od 281,00 €

- za nekretnine pod **red.br. 2.** iznos u visini od 361,00 €

- za nekretnine pod **red.br. 3.** iznos u visini od 281,00 €

- za nekretnine pod **red.br. 4.** iznos u visini od 281,00 €

- za nekretnine pod **red.br. 5.** iznos u visini od 351,00 €

 Nakon dostave dokaza o uplati cijene i naprijed navedenih troškova, s kupcem odnosno s najpovoljnijim ponuđačem se sklapa kupoprodajni ugovor. Porez na promet nekretnina, kao i ostale troškove vezane za prijenos prava vlasništva i uknjižbu snosi kupac.

 Ukoliko izabrani ponuditelj odustane od sklapanja ugovora ili ne pristupi sklapanju ugovora gubi pravo na povrat jamčevine, dok se ostalim ponuditeljima jamčevina vraća.

**V.**

Pristigle ponude će se otvarati komisijski dana 09. prosinca 2024. u 16,15 sati, u prostorijama općinske zgrade u Kršanu. Nepotpune i nepravodobne prijave, odnosno ponude neće se razmatrati.

Općinsko vijeće Općine Kršan pridržava pravo da ne prihvati niti jednu ponudu ukoliko ocijeni da nema povoljnih ponuda, odnosno ako smatra da niti jedna ponuda nije zadovoljavajuća.

**OPĆINSKO VIJEĆE OPĆINE KRŠAN**

 Objavljeno na oglasnoj ploči Općine Kršan dana 25. studeni 2024.

 Posljednji dan prijave na natječaj 03. prosinca 2024.